Nei. Et hjelpedokument er et dokument som ikke er tinglyst, men som var nødvendig som dokumentasjon ved tinglysing eller sletting av et tinglyst dokument, jf. tinglysingsforskriften § 7. Noen eksempler på hjelpedokument er: skifteattester, fullmakter, samtykkeerklæring, bostyrerattester og testamenter. Hjelpedokumenter blir ikke utlevert ved bestilling av kopi av det tinglyste hoveddokumentet. Hvis du ønsker å begjære innsyn i dokumentet etter offentleglova, kan du sende et brev om dette til Kartverket, eller til post@kartverket.no . Husk å oppgi hva slags type dokument du ønsker innsyn i, dokumentnummeret og tinglysingsdatoen for saken hvor dokumentet ble brukt som hjelpedokument, og hvilken eiendom det gjelder.